	Paslaugos pavadinimas
	Vienkartinių kompensacijų asmenims, sužalotiems atliekant būtinąją karinę tarnybą sovietinėje armijoje, ir šioje armijoje žuvusiųjų šeimoms skyrimas

	PASA kodas
	S-26

	Paslaugos apibūdinimas
	Dėl vienkartinės kompensacijos skyrimo gali kreiptis asmenys, 1945-07-22 – 1991-12-31 atlikę būtinąją karinę tarnybą sovietinėje armijoje ir sužaloti tarnybos metu, taip pat šioje armijoje žuvusiųjų ar mirusių vėliau dėl ligų, susijusių su tarnyba, šeimų nariai. Vienkartinė kompensacija mokama nuolat Lietuvos Respublikoje gyvenantiems asmenims, jeigu sužaloti ar žuvę asmenys į būtinąją karinę tarnybą ar karinius apmokymus sovietinėje armijoje buvo pašaukti iš Lietuvos teritorijos.
Asmenų, žuvusių ar mirusių būtinosios karinės tarnybos ir karinių apmokymų metu sovietinėje armijoje arba mirusių vėliau dėl ligų, susijusių su tarnyba, tėvams (įtėviams), kitos santuokos nesudariusiems sutuoktiniams, vaikams (įvaikiams) ir kitiems išlaikytiniams lygiomis dalimis išmokama 4 171 Eur vienkartinė kompensacija.
Asmenims, kurie buvo pašaukti į karinę tarnybą ar karinius mokymus sovietinėje armijoje ir dėl sužalojimų ar ligų, susijusių su karine tarnyba ar kariniais mokymais, pripažinti nedarbingais ar iš dalies darbingais (iki 2005 m. liepos 1 d. – invalidais) arba netekusiais 20–40 procentų darbingumo, arba karo gydytojų sprendimu netinkamais karo tarnybai, išmokamos šių dydžių vienkartinės kompensacijos:
1. Pripažintiems netekusiais 75–100 procentų darbingumo (iki 2005 m. liepos 1 d. – I grupės invalidais) – 2 086 Eur.
2. Pripažintiems netekusiais 60–70 procentų darbingumo (iki 2005 m. liepos 1 d. – II grupės invalidais) – 1 669 Eur.
3. Pripažintiems netekusiais 45–55 procentų darbingumo (iki 2005 m. liepos 1 d. – III grupės invalidais) – 1 252 Eur.
4. Pripažintiems netekusiais 20–40 procentų darbingumo – 835 Eur.
Vienkartinės kompensacijos nemokamos asmenims, kurie patyrė žalą likviduodami Černobylio atominės elektrinės avarijos padarinius, taip pat tiems, kuriems kompensacijos jau buvo išmokėtos 1995–1997 metais.

	Paslaugos teikimo proceso aprašymas (reikalingi atlikti veiksmai)
	Prašymo pateikimas
	Asmenys prašymą ir dokumentus, reikalingus išmokai skirti, gali pateikti Kelmės rajono savivaldybės administracijos Socialinės paramos skyriuje arba seniūnijoje pagal pareiškėjo deklaruotą gyvenamąją vietą.
Dokumentus galima pateikti:
* asmeniškai atvykus į seniūniją ar Socialinės paramos skyrių;
* paštu (siunčiant registruotu laišku);
* elektroniniu paštu arba kitomis elektroninių ryšių priemonėmis (per SPIS sistemą);
* per kurjerį arba įgaliotą atstovą (atstovo teisė turi būti patvirtinta notaro ar kito asmens, įgalioto atlikti notarinius veiksmus).
Jei prašymas teikiamas per atstovą, siunčiamas paštu, per kurjerį arba elektroninėmis priemonėmis, pridedamos visų reikiamų dokumentų (įskaitant asmens tapatybės dokumentą) kopijos, išskyrus atvejus, kai tapatybė nustatoma per Valstybės elektroninės valdžios sistemą.
Jeigu prašymas siunčiamas el. paštu, jis turi būti pasirašytas kvalifikuotu elektroniniu parašu.

	
	Prašymo nagrinėjimas
	1. Kelmės rajono savivaldybės administracijos atsakingas specialistas priima prašymą bei dokumentus ir įteikia informacinį lapelį.
2. Prašymas išnagrinėjamas ir sprendimas (skirti išmoką arba jos neskirti) priimamas ne vėliau kaip per 30 darbo dienų nuo visų reikalingų dokumentų gavimo dienos.
3. Jei pateikti ne visi dokumentai, specialistas per 5 darbo dienas nuo prašymo gavimo praneša pareiškėjui apie trūkstamus dokumentus. Juos privaloma pateikti per 30 darbo dienų nuo pranešimo gavimo dienos.
4. Jei trūkstami dokumentai per 30 darbo dienų nepateikiami, prašymas laikomas nepateiktu.
5. Išmoka pervedama į asmens sąskaitą banke. Asmenims, patiriantiems socialinę riziką, išmoka teikiama nepinigine forma arba derinant formas.

	
	Atsakymo pateikimas
	 Sprendimas dėl išmokos skyrimo pareiškėjui pateikiamas jo prašyme nurodytu būdu: SMS žinute, paštu arba elektroniniu paštu.

	Dokumentai, kuriuos turi pateikti asmuo
	Dokumento ar informacijos pavadinimas:
	 Prašymas ir papildomi dokumentai.


	
	Duomenų šaltinis:
	Pareiškėjas

	
	Dokumento ar informacijos pavadinimas:
	Kad gautų kompensaciją, kiekvienas šeimos narys turi pateikti prašymą. Kelmės rajono savivaldybės teritorija turi būti paskutinė žuvusiojo nuolatinė gyvenamoji vieta. Prie prašymo pridedama:
1. Asmens tapatybę patvirtinantis dokumentas (pasas arba asmens tapatybės kortelė; vairuotojo pažymėjimas tinka tik tapatybei vizualiai patvirtinti vietoje).
2. Jei asmuo žuvo tarnybos metu: mirties liudijimas (arba notaro patvirtinta kopija) ir karinio dalinio pranešimas (telegrama).
3. Jei asmuo mirė vėliau dėl ligos, susijusios su tarnyba: Gydytojų konsultacinės komisijos (GKK) išvada. Šiuos dokumentus pateikia vienas iš šeimos narių, prašyme nurodydamas ir kitus teisę į išmoką turinčius šeimos narius.
4. Giminystės ryšį įrodantys dokumentai (gimimo, santuokos liudijimai ar jų notarinės kopijos). Pateikus originalus, jų tikrumą vietoje patvirtina Socialinės paramos skyriaus darbuotojas.
5. Gavėjo banko sąskaitos numeris.
6. Sužalotiems asmenims: Asmens su negalia teisių apsaugos agentūros (buvusios NDNT) išduota darbingumo lygio (arba neįgalumo) pažyma, galiojanti kreipimosi dieną.

	
	Duomenų šaltinis:
	VĮ Registrų centro Gyventojų registras

	Dokumentai, kuriuos gauna pats paslaugos teikėjas
	Dokumento ar informacijos pavadinimas:
	Duomenys apie asmens kodą, vardą, pavardę, deklaruotą gyvenamąją vietą, šeimos sudėtį ir šeiminę padėtį

	
	Duomenų šaltinis:
	Valstybinio socialinio draudimo fondo valdyba prie SADM („Sodra“).

	
	Dokumento ar informacijos pavadinimas:
	Duomenys apie gaunamas pajamas, valstybinio socialinio draudimo išmokas ir draudžiamuosius laikotarpius

	Teisės aktai
	Lietuvos Respublikos asmenų, sužalotų atliekant būtinąją karinę tarnybą sovietinėje armijoje, ir šioje armijoje žuvusiųjų šeimų kompensacijų įstatymas







___________________________________________________
Vardas, pavardė, asmens kodas

______________________________________________________________________________________
Adresas (deklaruota ir faktinė gyvenamoji vieta), telefonas, el.pašatas


	
Kelmės rajono savivaldybės administracijos
Socialinės paramos skyriui

						

P R A Š Y M A S

20          m.____________________ - ______d.

	

	_ Prašau skirti vienkartinę kompensaciją pagal LR įstatymą dėl socialinės paramos asmenims, sužalotiems atliekant būtinąją karinę tarnybą sovietinėje armijoje (arba: šioje armijoje žuvusiųjų šeimoms__________________________________________________________________________________



PRIDEDAMA: (išvardijami visi kartu pateikiami dokumentai)

Banko sąskaita, sąskaitos numeris



